

**2025 жылға басым дақылдар өндірісін дамытуды субсидиялауға арналған басым дақылдар тізбесін және субсидиялар нормаларын бекіту туралы**

Жамбыл облысы әкімдігінің 2025 жылғы 5 ақпандағы № 21 қаулысы. Жамбыл облысы Әділет департаментінде 2025 жылғы 5 ақпанда № 5259-08 болып тіркелді

      "Қазақстан Республикасындағы жергілікті мемлекеттік басқару және өзін - өзі басқару туралы" Қазақстан Республикасы Заңының 27-бабына және "Өсімдік шаруашылығы өнімінің шығымдылығы мен сапасын арттыруды субсидиялау қағидаларын бекіту туралы" Қазақстан Республикасы Ауыл шаруашылығы министрінің 2020 жылғы 30 наурыздағы № 107 бұйрығына (Нормативтік құқықтық актілерді мемлекеттік тіркеу тізілімінде № 20209 болып тіркелген) сәйкес Жамбыл облысының әкімдігі ҚАУЛЫ ЕТЕДІ:

      1. Мыналар:

      1) 2025 жылға басым дақылдар өндірісін дамытуды субсидиялауға арналған басым дақылдар тізбесі осы қаулының 1-қосымшасына сәйкес;

      2) 2025 жылға басым дақылдар өндірісін дамытуды субсидиялауға арналған субсидиялар нормалары осы қаулының 2-қосымшасына сәйкес бектілсін.

      2. "Жамбыл облысы әкімдігінің ауыл шаруашылығы басқармасы" коммуналдық мемлекеттік мекемесі заңнамада белгіленген тәртіппен:

      1) осы қаулының әділет органдарында мемлекеттік тіркелуін;

      2) осы қаулының Жамбыл облысы әкімдігінің интернет-ресурсында орналастырылуын қамтамасыз етсін.

      3. Осы қаулының орындалуын бақылау Жамбыл облысы әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Жамбыл облысының әкімі* | *Е. Карашукеев* |

|  |  |
| --- | --- |
|  | Жамбыл облысы әкімдігінің |
|  | 2025 жылғы "\_\_"\_\_\_\_\_\_\_\_\_ |
|  | № \_\_\_ қаулысына 1-қосымша |

**2025 жылға басым дақылдар өндірісін дамытуды субсидиялауға арналған басым дақылдар тізбесі**

|  |  |
| --- | --- |
| № | Басым дақылдар атауы |
| 1 | Қант қызылшасы |
| 2 | Дәндік жүгері |
| 3 | Майлы дақылдар: |
| - | оның ішінде күнбағыс |
| - | оның ішінде мақсары |
| 4 | Өнеркәсіптік жылыжайдағы көкөністер |
| 5 | Фермерлік жылыжайдағы көкөністер |

|  |  |
| --- | --- |
|  | Жамбыл облысы әкімдігінің |
|  | 2025 жылғы "\_\_"\_\_\_\_\_\_\_\_\_ |
|  | № \_\_\_ қаулысына 2-қосымша |

**2025 жылға басым дақылдар өндірісін дамытуды субсидиялауға арналған субсидиялар нормалары**

|  |  |  |  |
| --- | --- | --- | --- |
| № | Басым дақылдар атауы | Өлшем бірлігі тонна, гектар | Субсидия нормасы, теңге |
| 1 | Қант қызылшасы | тонна | 25 000 |
| 2 | Қант қызылшасы  (Жетісу облысы, Ақсу ауданы, Ақсу қант зауытына тасымалданған өнім үшін) | тонна | 45 000 |
| 3 | Қант қызылшасы  (Қырғыз Республикасында орналасқан Қошой және Қайыңды қант зауыттарына Меркі қант зауыты арқылы жіберілетін өнімнің тасымалдау шығындарын өтеу үшін) | тонна | 45 000 |
| 4 | Дәндік жүгері | тонна | 20 000 |
| 5 | Майлы дақылдар: | тонна | 20 000 |
| - | оның ішінде күнбағыс | тонна | 20 000 |
| - | оның ішінде мақсары | тонна | 20 000 |
| 6 | Өнеркәсіптік жылыжайдағы көкөністер | гектар | 5 000 000 |
| 7 | Фермерлік жылыжайдағы көкөністер | гектар | 3 000 000 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК